cyanic-selkie/wikianc huggingface dataset:
สโมสรฟุตบอลแชมร็อกโรเวอส์
แชมร็อกโรเวอส์ก่อตั้งที่ริงเซนด์ในดับลินเมื่อ ค.ศ. 1899 พวกเขาชนะเลิศลีกในฤดูกาล 1922–23 ซึ่งเป็นฤดูกาลแรกที่พวกเขาได้ลงเล่น และใน ค.ศ. 1949 พวกเขากลายเป็นสโมสรที่ประสบความสำเร็จมากที่สุดไอร์แลนด์ โดย ณ ตอนนั้น พวกเขาคว้าถ้วยรางวัลไปทั้งสิ้น 44 รายการ ต่อมาในช่วงทศวรรษ 1950 แชมร็อกชนะเลิศลีก 3 สมัย และเอฟเอไอคัพ 2 สมัย จนกลายเป็นสโมสรแรกจากไอร์แลนด์ที่ได้เข้าร่วมแข่งขันระดับทวีปยุโรป โดยได้แข่งขันในยูโรเปียนคัพใน ค.ศ. 1957 ต่อมาในช่วงทศวรรษ 1960 แชมร็อกคว้าแชมป์เอฟเอไอ 6 สมัย นอกจากนี้ในช่วงฤดูร้อนปี 1967 ที่สหรัฐ พวกเขาเป็นสมาชิกผู้ร่วมก่อตั้งสมาคมฟุตบอลสหรัฐ หลังจาก สโมสรเข้่าสู่ช่วงตกต่ำ จนกระทั่งกลับมาคว้าแชมป์ลีกได้ในฤดูกาล 1983–84
สโมสรเคยลงเล่นที่สนามเกลนมาลัวร์พาร์กในช่วง ค.ศ. 1926–1987 จนกระทั่งเจ้าของสนามได้ขายสนามให้กับบริษัทพัฒนาอสังหาริมทรัพย์ ทำให้แชมร็อกต้องวนเวียนลงเล่นเกมเหย้าในหลาย ๆ สนามรอบดับลินตลอดเวลา 22 ปี สุดท้าย พวกเขาได้ย้ายไปเล่นที่สนามกีฬาทัลลักต์ในช่วงก่อนเปิดฤดูกาล 2009 หลังจากที่ติดปัญหาเรื่องกฎการใช้สนามเป็นเวลาหนึ่งปี
สโมสรเคยใช้เสื้อลายขาว-เขียวแนวตั้งเป็นเสื้อเหย้าจนถึง ค.ศ. 1926 ซึ่งพวกเขาได้เปลี่ยนมาใช้เสื้อลายขาว-เขียวแนวนอนแทน ตราสโมสรใช้รูปลูกฟุตบอลและใบแชมร็อกสามกลีบ สโมสรมีกลุ่มผู้สนับสนุนที่หนาแน่น และมีสโมสรคู่ปรับที่สำคัญคือโบฮีเมียน ในวันที่ 26 สิงหาคม 2011 โรเวอส์กลายเป็นสโมสรแรกจากไอร์แลนด์ที่สามารถเข้าถึงรอบแบ่งกลุ่มในรายการยุโรป โดยพวกเขาสามารถเอาชนะปาร์ตีซานในรอบเพลย์ออฟของยูฟ่ายูโรปาลีก
เกียรติประวัติของทีมชุดใหญ่
1956–57, 1957–58, 1962–63, 1963–64, 1964–65, 1965–66, 1967–68
ถนนหม่อมเจ้าสง่างาม สุประดิษฐ์
ถนนหม่อมเจ้าสง่างาม สุประดิษฐ์ เป็นถนนสายสั้น ๆ สายหนึ่งในท้องที่แขวงมีนบุรี เขตมีนบุรี กรุงเทพมหานคร มีขนาด 6 ช่องทางจราจร ไม่มีเกาะกลาง ระยะทางยาว 1,105 เมตร มีจุดเริ่มต้นจากถนนรามอินทรา มุ่งไปทางทิศตะวันออกเฉียงใต้ ผ่านลำรางบึงกระเทียม เข้าเขตนิคมอุตสาหกรรมบางชัน และไปสิ้นสุดที่ถนนเสรีไทยฝั่งตรงข้ามซอยเสรีไทย 60 (วัดบำเพ็ญเหนือ)
ถนนหม่อมเจ้าสง่างาม สุประดิษฐ์เดิมมีฐานะเป็นซอยรามอินทรา 78 (บึงกระเทียม) เป็นซอยขนาด 2 ช่องทางจราจร ต่อมาทางการได้ปรับปรุงและขยายเป็นถนน 6 ช่องทางจราจร มีชื่อเรียกกันทั่วไปว่า "ถนนบึงกระเทียม" ในปี พ.ศ. 2545 คณะกรรมการกลางตั้งชื่อถนน ซอย วงเวียน ทางแยกของเขตมีนบุรีเสนอให้ตั้งชื่อว่า "ถนนหม่อมเจ้าสง่างาม สุประดิษฐ์" เพื่อเป็นเกียรติแก่หม่อมเจ้าสง่างาม สุประดิษฐ์ ข้าหลวงรักษาราชการเมืองมีนบุรีและผู้ว่าราชการเมืองมีนบุรีพระองค์แรก กรุงเทพมหานครจึงอนุมัติให้ถนนสายนี้ใช้ชื่อดังกล่าว
หุบผาชันใต้ทะเล
หุบผาชันใต้ทะเล (submarine canyon) เป็นแนวหุบผาชันใต้มหาสมุทร มีพื้นที่ประมาณร้อยละ 28 ของพื้นท้องมหาสมุทร ส่วนของยอดสันเขามีลักษณะเป็นหุบเขาทรุด (rift valley) ลักษณะเป็นร่องลึก มีความกว้างประมาณ 25–50 กิโลเมตร บริเวณหุบเขาทรุดมักเกิดปรากฏการณ์ภูเขาไฟหรือปล่องแบบน้ำร้อนอยู่ด้วย เนื่องจากการเคลื่อนตัวของเปลือกโลก และการแทรกตัวของหินหนืดใต้เปลือกโลก จากการศึกษามหาสมุทรของนักสมุทรศาสตร์พบว่า มหาสมุทรแปซิฟิกมีความลึกเฉลี่ย 4,028 เมตร รองลงมาได้แก่ มหาสมุทรแอตแลนติก มีความลึกเฉลี่ย 3,332 เมตร ส่วนที่ลึกที่สุดของมหาสมุทรจะเรียกว่าร่องลึกก้นสมุทร
It girl
วลี It girl หมายถึงผู้หญิงสาวสวยงามนำสมัยที่มีดึงดูดทางเพศโดยไม่ต้องโอ้อวดใด ๆ วลีดังกล่าวเชื่อกันว่ากำเนิดขึ้นเป็นคำสแลงในสังคมอังกฤษชั้นสูงในรางศตวรรษที่ 20 ในยุคแรก การใช้คำว่า "it" ในบริบทนี้อาจสืบย้อนไปถึงเรื่องสั้นที่เขียนโดยรัดยาร์ด คิปลิง เมื่อ ค.ศ. 1904 ที่เขียนว่า "มันไม่ใช่ความงาม ดังนั้นถ้าจะให้พูด และก็ไม่จำเป็นต้องเป็นบทสนทนาดี ๆ มันก็แค่ It นี่แหละ" (It isn't beauty, so to speak, nor good talk necessarily. It's just 'It'.) ข้อความดังกล่าวกลายเป็นที่สนใจทั่วโลกใน ค.ศ. 1927 จากความโด่งดังของภาพยนตร์ของพาราเมาต์สตูดิโอส์เรื่อง อิต นำแสดงโดย คลารา โบว์ ต่อมา เอลินอร์ กลิน นักเขียนนวนิยายอังกฤษ ผู้เขียนหนังสือเรื่อง It และบทละครที่ยึดจากหนังสือดังกล่าว บรรยายว่า "ด้วยสิ่งนี้ (It) คุณชนะผู้ชายทุกคุณได้ ถ้าคุณเป็นผู้หญิง และคุณชนะผู้หญิงทุกคนได้ถ้าคุณเป็นผู้ชาย สิ่งนี้ (It) อาจเป็นได้ทั้งจิตใจและเสน่ห์ทางกาย" กลิน ผู้มีชื่อเสียงในฐานะนักประพันธ์หนังสืออื้อฉาวและขายดีเรื่อง ทรีวีกส์ (Three Weeks) มักได้รับความชอบในฐานะเป็นผู้ประดิษฐ์แนวคิด "It Girl" ขึ้นมา แม้ว่าจะเกิดขึ้นก่อนหนังสือของเธอและภาพยนตร์ก็ตาม แต่เธอก็มีส่วนต่ออิทธิพลของการใช้วลีในวัฒนธรรมยุค 1920
Zygonemertes
Zygonemertes เป็นสกุลของ worms ที่อยู่ในวงศ์ Zygonemertidae
สปีชีส์ในสกุลนี้พบในอเมริกาเหนือ
สปีชีส์ในสกุลนี้ ได้แก่:
อาอิ คากูมะ
อาอิ คากูมะ (加隈 亜衣, かくま あい, 9 กันยายน 1988 -) เป็นนักพากย์หญิงชาวญี่ปุ่น สังกัดอยู่เมาซูโปรดักชัน เกิดที่จังหวัดฟุกุโอกะ
ประวัติ
ก่อนเข้าวงการเคยทำงานเป็นสาวออฟฟิศเป็นเวลา 4 ปี ก่อนที่จะมาเข้าสังกัดเมาซูโปรดักชันในเดือนเมษายน 2013
ตั้งแต่เดือนตุลาคมถึงธันวาคมปี 2013 ได้ร่วมกับอิโนริ มินาเสะ ตั้งวง "อิโนริกกุมะ" และอีเวนต์ในโทกุชิมะ ฟุกุโอกะ และโตเกียว
พูดสำเนียงฮากาตะเป็นภาษาแม่ และยังเคยพูดสำเนียงโอซากะได้ด้วย
Valencinia
Valencinia เป็นสกุลของ worms ที่อยู่ในวงศ์ Valenciniidae
AB สารถี
AB สารถี เป็นดาวฤกษ์ประเภทเฮอร์บิก Ae อายุน้อยในกลุ่มดาวสารถี อยู่ห่างจากดวงอาทิตย์ ประมาณ 531 ปีแสง จัดอยู่ในกลุ่มสเปกตรัม A0Ve มีเส้นสเปกตรัมส่องสว่างตรงกับเส้นของดาวในแถบลำดับหลักประเภท A มีมวล 2.4 เท่าของดวงอาทิตย์ มีอุณหภูมิยังผล 9,772 เคลวิน กำลังส่องสว่างเป็น 38 เท่าของดวงอาทิตย์
Valencinia
สปีชีส์ในสกุลนี้พบในสหราชอาณาจักร
สปีชีส์ในสกุลนี้ ได้แก่:
AB สารถี
ระบบดาวเคราะห์
ในปี ค.ศ. 2017 กล้อง ALMA ได้ถูกใช้เพื่อจับภาพของจานดาวเคราะห์ก่อนเกิดซึ่งก่อกำเนิดดาวเคราะห์รอบดาวดวงนี้ ภาพได้แสดงแผ่นจานฝุ่นที่มีรัศมีประมาณ 120 หน่วยดาราศาสตร์ และมองเห็นช่องว่างอย่างชัดเจน โดยภายในช่องว่างนี้ ตรวจพบแขนกังหันก๊าซที่มีคาร์บอนมอนอกไซด์
Oppenheimer et al. (2008) ได้สังเกตการณ์พบลักษณะวงแหวนภายในจานฝุ่นของดาวดวงนี้ซึ่งเป็นอาณาเขตที่ไม่เคยสังเกตเห็นมาก่อนในช่วงห่างจากดาวฤกษ์หลัก 43-302 AU ช่องว่างรัศมี 102 AU ได้บ่งชี้ถึงการก่อตัวของวัตถุขนาดเล็กอย่างน้อยหนึ่งชิ้นที่ระยะโคจรประมาณ 100 AU ซึ่งวัตถุดังกล่าวอาจเป็น ดาวเคราะห์นอกระบบ ขนาดยักษ์หรือดาวแคระน้ำตาล อย่างไรก็ตาม วัตถุนี้ยังไม่ได้รับการยืนยัน
เทศบาลตำบลปากน้ำ
เทศบาลตำบลปากน้ำ อาจหมายถึง
ลูอัส
ลูอัส (คำแปลภาษาไอริช: "ความเร็ว") เป็นระบบรถรางหรือรถไฟฟ้ารางเบาในดับลิน ประเทศไอร์แลนด์ มีสองเส้นทางหลัก ได้แก่ สายสีเขียว ซึ่งเปิดให้บริการเมื่อวันที่ 30 มิถุนายน 2004 และสายสีแดง ซึ่งเปิดให้บริการเมื่อวันที่ 26 กันยายน ค.ศ. 2004 หลังจากนั้น เส้นทางทั้งสองได้เปิดส่วนต่อขยายและแตกสายย่อยไปทั่วทั้งเมือง ระบบในปัจจุบันมีสถานีรถไฟฟ้า 67 แห่ง และมีระยะทางที่ให้บริการ 42.5 km โดยใน ค.ศ. 2018 นั้น มีผู้โดยสารมาใช้บริการ 41.8 ล้านคน ซึ่งมากขึ้นจากปีก่อนร้อยละ 11.2
ผู้ให้บริการรถรางลูอัสคือทรานส์เดฟ ซึ่งเป็นหน่วยงานย่อยของโครงสร้างพื้นฐานการขนส่งไอร์แลนด์ (TII) รถรางลูอัสเป็นส่วนหนึ่งของยุทธศาสตร์การขนส่งแห่งชาติระหว่าง ค.ศ. 2000–2016 เส้นทางส่วนต่อขยายสามช่วงได้ก่อสร้างเสร็จสมบูรณ์แล้ว โดยส่วนต่อขยายของสายสีเขียวระยะทาง 6 km ไปยังย่านทางทิศเหนือและบรูมบริดจ์ซึ่งเชื่อมต่อระหว่างสายสีเขียวและสายสีแดง ได้เริ่มการก่อสร้างในเดือนมิถุนายน ค.ศ. 2013 และเปิดให้บริการแก่ผู้โดยสารใน ค.ศ. 2017 ส่วนต่อขยายช่วงนี้เดิมเคยถูกเรียกว่า บีเอ็กซ์ดี
ตำบลหนองหลัก (อำเภอไชยวาน)
การปกครองส่วนภูมิภาค
ตำบลหนองหลัก แบ่งการปกครองออกเป็น 12 หมู่บ้านได้แก่
การปกครองส่วนท้องถิ่น
ท้องที่ตำบลหนองหลัก ประกอบด้วยองค์กรปกครองส่วนท้องถิ่น 1 แห่ง ได้แก่
การขูดกระดานดำ
ข้อสันนิษฐานมรดกจากไพรเมต
หนึ่งในคำอธิบายของปฏิกิริยาต่อเสียงที่น่ากลัว คือ ความใกล้เคียงของเสียงกับเสียงเตือนภัยของไพรเมต เมื่อย้อนกลับไปในยุคก่อนประวัติศาสตร์ อย่างไรก็ตาม งานวิจัยกับลิงโลกใหม่พบว่าพวกมันมีปฏิกิริยาคล้ายกันต่อทั้งเสียงสูงซึ่งคล้ายเสียงของเล็บขูดกับกระดานดำ และ white noise หรือเสียงที่ที่ความถี่สม่ำเสมอในแอมพลิจูดเดียวกัน ในทางกลับกัน มนุษย์มีความไม่ชอบ white noise น้อยกว่าการขูดกระดาน
ข้อสันนิษฐานทางสรีรวิทยา
ในพ.ศ. 2555 การวิจัยโดย Michael Oehler และ Christoph Reuter นำสู่ข้อสันนิษฐานว่าความไม่รื่นรมย์ของเสียงมาจากเรโซแนนซ์ทางเสียง เนื่องจากสรีรของช่องหูมนุษย์ ที่ขยายเสียงในความถี่เฉพาะ โดยเฉพาะระยะตั้งแต่ 2000 ถึง 4000 Hz ในระยะนี้เสียงสามารถกระตุ้นความเจ็บปวดในหูของมนุษย์ได้
เฟร็วยา
ในตำนานนอร์ส เฟร็วยา (Freyja) เป็นเทพีแห่งความรัก ความงาม ความอุดมสมบูรณ์ ทอง ไสยเวท สงคราม และความตาย นางเป็นเจ้าของสร้อยบรีซิงกาเม็น (Brísingamen) นางสวมเสื้อคลุมขนเหยี่ยว ขี่รถลากที่เทียมด้วยแมวสองตัว พร้อมติดตามด้วยหมูป่าฮิลดิสวีนี (Hildisvíni)
เฟร็วยาเป็นเทพีในวงศ์วานีร์ นางปกครองลานโฟลกวังเกอร์ (Fólkvangr) ที่จะรับเอาวิญญาณนักรบครึ่งหนึ่งที่ตายในสนามรบ ขณะที่อีกครึ่งหนึ่งจะไปยังโถงวัลฮ็อลล์ของจอมเทพโอดินน์ โถงโฟลกวังราเป็นที่ตั้งของห้องประทับเซ็สส์รูมนีร์ (Sessrúmnir)
เทศบาลตำบลท่าข้าม (จังหวัดเชียงใหม่)
เทศบาลตำบลท่าข้าม เป็นเทศบาลตำบลในอำเภอฮอด จังหวัดเชียงใหม่ มีพื้นที่ประมาณ 6 ตารางกิโลเมตร หรือประมาณ 3,750 ไร่ ครอบคลุมพื้นที่บางส่วนของตำบลหางดง เป็นที่ตั้งของที่ว่าการอำเภอฮอด
ประวัติ
เทศบาลตำบลท่าข้าม เดิมมีฐานะเป็นสุขาภิบาลได้รับการจัดตั้งขึ้นเมื่อวันที่ 9 กรกฎาคม 2506 ตามประกาศกระทรวงมหาดไทย ลงวันที่ 9 กรกฎาคม 2506 และได้รับการเปลี่ยนแปลงฐานะจากสุขาภิบาลเป็นเทศบาลตำบล เมื่อวันที่ 25 พฤษภาคม 2542 ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542
เขตการปกครอง
มีเขตการปกครองรวม 7 หมู่บ้าน คือ หมู่ที่ 1 หมู่ที่ 2 หมู่ที่ 6 หมู่ที่ 9 หมู่ที่ 10 หมู่ที่ 12 และหมู่ที่ 13 ตำบลหางดง มีอาณาเขตติดต่อดังนี้
ภูมิศาสตร์
ลักษณะภูมิประเทศโดยทั่วไปเป็นพื้นที่ราบอยู่ติดกับเชิงเขา มีแหล่งน้ำที่สำคัญไหลผ่าน คือ แม่น้ำปิง และแม่น้ำแจ่ม ซึ่งถือเป็นแหล่งน้ำสำคัญ ที่หล่อเลี้ยงชุมชนในเขตเทศบาล ส่วนลักษณะภูมิอากาศโดยทั่วไป ใกล้เคียงกับชุมชนอื่น ๆ ในจังหวัดเชียงใหม่ ซึ่งได้รับอิทธิพล จากลมมรสุมตะวันตกเฉียงใต้ ทำให้เกิดความชุมชื้น ประมาณ เดือน พฤษภาคม ถึงเดือนกันยายน และไดรับอิทธิพลจากพายุใต้ฝุ่นจากทะเลจีนใต้ ทำให้มีฝนตกในเดือนกันยายน ถึง เดือนตุลาคม นอกจากนี้ ยังได้รับอิทธิพล จากลมมรสุมตะวันออกเฉียงเหนือ จากตอนเหนือของประเทศจีน ทำให้อากาศหนาวเย็นและแห้งแล้งในเดือนพฤศจิกายน ถึงเดือนกุมภาพันธ์
เทศบาลตำบลหนองบัว
เทศบาลตำบลหนองบัว สามารถหมายถึงเทศบาลตำบลที่มีชื่อเดียวกันนี้ในเขตจังหวัดต่าง ๆ คือ
หรืออาจหมายถึงเทศบาลตำบลที่มีชื่อนำหน้าด้วย "หนองบัว" ในเขตจังหวัดต่าง ๆ ต่อไปนี้
องค์การบริหารส่วนตำบลหนองบัวบาน
องค์การบริหารส่วนตำบลหนองบัวบาน สามารถหมายถึง
วัดบูรพ์
วัดบูรพ์ สร้างขึ้นเมื่อ พ.ศ. 2224 ในสมัยสมเด็จพระนารายณ์มหาราชแห่งกรุงศรีอยุธยา พร้อมกับการสร้างเมืองนครราชสีมา ปัจจุบันตั้งอยู่ ณ ถนนจอมพล ตำบลในเมือง อำเภอเมืองนครราชสีมา จังหวัดนครราชสีมา
ประวัติ
เมื่อสร้างเมืองแล้วเสร็จ ประชาชน คฤหบดีและขุนนาง ได้สร้างวัดในกำแพงเมืองขึ้น 6 วัด โดยขุนนาง เป็นผู้สร้างวัดพระนารายณ์มหาราช (วัดกลาง) วัดบึง และวัดสระแก้ว โดยคหบดีและชาวบ้าน เป็นผู้สร้างวัดบูรพ์ วัดอิสาน และวัดพายัพ เนื่องจากวัดที่สร้างโดยขุนนางจะดูดูสวยงามพิถีพิถันตามแบบขุนนางจากกรุงศรีอยุธยา
ที่มาของชื่อ
วัดบูรพ์ ชื่อมาจากคำว่า ทิศบูรพา เนื่องจากตั้งอยู่ทางด้านทิศตะวันออกภายในเขตกำแพงเมืองเก่านครราชสีมา
สิ่งก่อสร้าง
อาคารเสนาสนะ ประกอบด้วย อุโบสถ หอฉัน ศาลาการเปรียญ กุฏิสงฆ์ หอระฆัง ศาลาบำเพ็ญกุศล และฌาปณสถาน
ตำบลคำเลาะ
ตำบลคำเลาะ เป็นตำบลหนึ่งในสี่ตำบลของอำเภอไชยวาน จังหวัดอุดรธานี
การปกครองส่วนภูมิภาค
ตำบลคำเลาะ แบ่งการปกครองออกเป็น 11 หมู่บ้านได้แก่
การปกครองส่วนท้องถิ่น
ท้องที่ตำบลคำเลาะ ประกอบด้วยองค์กรปกครองส่วนท้องถิ่น 1 แห่ง ได้แก่
ก้นทะเล
ก้นทะเล (seabed) อาจเรียกว่า พื้นท้องมหาสมุทร หรือ ก้นสมุทร คือช่วงตอนกลางของมหาสมุทรและเป็นบริเวณที่ต่อเนื่องจากลาดตีนทวีปเป็นต้นไป เป็นอาณาเขตส่วนใหญ่ของพื้นที่ใต้ทะเลจึงมีขนาดกว้างขว้างมาก มีลักษณะภูมิประเทศหลากหลาย มีพื้นที่ราบเรียบเป็นส่วนใหญ่แต่มีส่วนสูงส่วนต่ำด้วยเช่นกัน ได้แก่ หุบผาชันใต้ทะเล เทือกเขากลางสมุทร ที่ราบสูง แอ่งมหาสมุทร ภูเขา เช่น เทือกเขามิดแอตแลนติก ซึ่งทอดจากไอซ์แลนด์ลงมาเกือบถึงทวีปแอนตาร์กติกา บางตอนสูงขึ้นมาเหนือน้ำเป็นเกาะ เช่น หมู่เกาะอะโซร์ส เกาะเล็ก ๆ อื่น ๆ สันเขานี้ยาวประมาณ 720 กิโลเมตร ส่วนแอ่งลึกบนพื้นท้องมหาสมุทรขนาดใหญ่นั้นก็คือบริเวณอ่าวเม็กซิโก ทะเลแคริบเบียน ทะเลแดง ระดับความลึกของน้ำบริเวณนี้จะลึกประมาณ 4,000-6,000 เมตร
ลักษณะ
คืออาณาเขตหรือพื้นที่ส่วนใหญ่ของมหาสมุทรมีโครงสร้างจากปรากฏการณ์ทางกายภาพทั่วไปที่ส่วนใหญ่เกิดจากการเคลื่อนไหวของเปลือกโลกและตะกอนจากแหล่งต่าง ๆ ที่กระแสน้ำพัดพามา โครงสร้างของพื้นท้องมหาสมุทรเริ่มต้นจากขอบทวีปโดยจะมีไหล่ทวีป ลาดทวีป ลาดตีนทวีป ลดลงมาตามความลาดชันเป็นชั้นลงไปในทะเลจนมาถึงที่ราบก้นสมุทร ซึ่งเป็นภูมิประเทศของก้นทะเลและพื้นที่หลักของทะเลนั้นเอง
สถานีคลองสาน
สถานีคลองสาน สามารถหมายถึง
ยูเอสเอ 3000 แอร์ไลน์
ยูเอสเอ 3000 แอร์ไลน์ (USA3000 Airlines) เป็นสายการบินสัญชาติสหรัฐ โดยมีสำนักงานใหญ่อยู่ที่เมืองนิวทาวน์ รัฐเพนซิลเวเนีย  ยูเอสเอ 3000 ให้บริการเครื่องบินแอร์บัส เอ320 จำนวน 14 ลำไปยัง 41 จุดหมายปลายทางทั่วอเมริกาเหนือ เที่ยวบินสุดท้ายของสายการบินเกิดขึ้นในวันที่ 30 มกราคม ค.ศ. 2012
ฝูงบิน
ยูเอสเอ 3000 แอร์ไลน์เตยมีเครื่องบินประจำการในฝูงบินดังนี้:
พรีม่าดอล
พรีม่าดอล เป็นโครงการสื่อผสมญี่ปุ่น สร้างโดยบริษัทคีย์และวิชวลอาตส์ในเดือนตุลาคม พ.ศ. 2563 ประกอบด้วยฟิกเกอร์ของเล่นโดยโคโตบูกิยะ ซีรีส์เรื่องสั้นและนิยายออนไลน์ ซีรีส์อนิเมะโทรทัศน์สร้างโดย ไบบูรีแอนิเมชันสตูดิโอส์ ออกอากาศตั้งแต่เดือนกรกฎาคมถึงกันยายน พ.ศ. 2565
Tetranemertes
Tetranemertes เป็นสกุลของ worms ที่อยู่ในวงศ์ Poseidonemertidae
สกุลนี้พบว่ามีการกระจายเกือบทั่วโลก
สปีชีส์ในสกุลนี้ ได้แก่:
ซูซูกิ เออร์ติกา
ซูซูกิ เออร์ติกา (Suzuki Ertiga) เป็นรถยนต์เอนกประสงค์ขนาดเล็กมาก (Mini MPV) ซึ่งผลิตโดยซูซูกิ เริ่มผลิตในปี พ.ศ. 2555 เพื่อเข้ามาแทนรถรุ่นเก่า คือ ซูซูกิ เอพีวี (Suzuki APV) โดยเปิดตัวใน 2 ประเทศแรกคืออินเดียและอินโดนีเซีย ในเดือนเมษายน พ.ศ. 2555 เนื่องจากอินเดีย ถือเป็นตลาดหลักสำหรับซูซูกิในตลาดโลกโดยเฉพาะ และในอินโดนีเซียถือเป็นตลาดหลักของรถ Minivan ต่อมาจึงได้เปิดตัวในประเทศจีนโดยบริษัท Changan Suzuki
ซูซูกิ เออร์ติกา เป็นรถที่ทางซูซูกิ พัฒนาร่วมกันบริษัท Maruti บริษัทร่วมทุนในอินเดียและสร้างขึ้นบนพื้นฐานของรถยนต์นั่งขนาดเล็กอย่าง ซูซูกิ สวิฟท์ (Suzuki Swift) แตกต่างจากรุ่นเก่าอย่างซูซูกิ เอพีวี ซึ่งสร้างบนพื้นฐานของรถกระบะขนาดเล็ก ซูซูกิ แครี่ (Suzuki Carry) จึงทำให้เออร์ติกามีความหรูหราขึ้นมากกว่าเอพีวี นอกจากนี้ ในอินเดียจะมีชื่อในการทำตลาดคือ มารูติ เออร์ติกา และในอินโดนีเซียมีการผลิตให้กับมาสด้าในชื่อ มาสด้า VX-1
ซูซูกิ เออร์ติกา มีการผลิตตัวถังเอ็มพีวี 5 ประตู ขับเคลื่อนล้อหน้า มีเครื่องยนต์ดีเซล 1.3 ลิตรซึ่งสั่งซื้อเครื่องยนต์มาจาก Fiat รุ่น D13A และเครื่องยนต์เบนซิน 1.4 ลิตร รุ่น K14B มีระยะฐานล้อ 2,740 มม. ยาว 4,265 มม. กว้าง 1,685 มม. สูง 1,695 มม. และน้ำหนักตัวรถอยู่ที่ 1,180 กก. มีเกียร์ธรรมดา 5 สปีด และเกียร์อัตโนมัติ 4 สปีด
ในประเทศไทย บริษัท ซูซูกิ มอเตอร์ (ประเทศไทย) จำกัด ได้นำเข้าซูซูกิ เออร์ติกามาจากอินโดนีเซีย โดยเป็นรุ่นเอ็มพีวี 5 ประตู เครื่องยนต์เบนซิน 1.4 ลิตร เกียร์ธรรมดาและเกียร์อัตโนมัติ และจะมีแอร์แถวที่ 3 ติดตั้งมาให้ โดยเปิดตัวในวันที่ 19 มีนาคม พ.ศ. 2556 มี นิธิ สมุทรโคจร เป็นพรีเซ็นเตอร์ มีรุ่น GA, GL และ GX ในปี 2559 ได้มีการเปิดตัวไมเนอร์เชนจ์ โดยเพิ่มรุ่น Dreza เข้ามา แล้วตัดรุ่น GA ออกไป และในวันที่ 6 กุมภาพันธ์ 2562 เปิดตัว ซูซูกิ เออร์ติกา รุ่นที่ 2 ขึ้นเป็นรุ่นที่นำเข้าจากประเทศอินโดนีเซีย
โตโยต้าเปิดตัวรถ MPV ขนาดคอมแพคท์แบบเบาะ 3 แถว 7 ที่นั่งรุ่นใหม่ ใช้ชื่อว่า Toyota Rumion เตรียมทำตลาดแอฟฟริกาใต้ในเร็ววันนี้ เบื้องต้นตัวรถไม่ใช่รถที่ผลิตขึ้นมาใหม่แบบทั้งคันเพื่อทำตลาดเฉพาะภูมิภาค แต่เป็นรถที่โตโยต้ารีแบดจ์มาจาก Suzuki Ertiga รุ่นปัจจุบันเจนเนอรชั่น 2 ที่เริ่มทำตลาดมาตั้งแต่ช่วงกลางปี 2018
Suzuki เปิดตัว New Ertiga รุ่นปรับโฉมที่อินเดีย เมื่อเดือนเมษายนที่ผ่านมา ซึ่งแม้จะมีการปรับรูปลักษณ์ไม่มากนัก แต่สิ่งสำคัญในการปรับโฉมครั้งนี้คือการที่รถเอ็มพีวีรุ่นนี้มีหัวใจใหม่เป็นเทคโนโลยีไฮบริด และตอนนี้ดูเหมือนว่าทาง Suzuki กำลังนำรถเอ็มพีวีรุ่นนี้พร้อมหัวใจใหม่ลุยตลาดอาเซียนโดยเริ่มที่อินโดนีเซียก่อน แม้จะมีคำว่าไฮบริดต่อท้ายชื่อรุ่น แต่ Suzuki Ertiga Hybrid ซึ่งเปิดตัวที่อินโดนีเซียก็ไม่ต่างจาก Ertiga ที่เปิดตัวมาก่อนหน้าที่อินเดีย ที่มาพร้อมกับเทคโนโลยีไมลด์ไฮบริดที่เรียกว่า Smart Hybrid Technology ซึ่งใช้เครื่องยนต์ 1.5 ลิตรใหม่ทำงานร่วมกับ Integrated Starter Generator และแบตเตอรีลิเธียมไอออน ซึ่งทำให้รถเอ็มพีวีหัวใจไฮบริดมีกำลังขับเคลื่อน 104.7 แรงม้าที่ 6,000 รอบ/นาที แรงบิดสูงสุด 138 นิวตัน-เมตรที่ 4,400 รอบ/นาที นอกจากนี้ Ertiga Hybrid ที่เพิ่งเปิดตัวในอินโดนีเซียยังมาพร้อมกับการทำงานต่างๆ อย่างระบบ Automatic Start/Stop ระบบนำพลังงานจากการเบรกมาเปลี่ยนเป็นไฟฟ้าเก็บไว้ในแบตเตอรีลิเธียมไอออน รวมทั้งมีระบบ Torque-Assist ที่ช่วยเพิ่มกำลังในการเร่งแซง
ปรับปรุงใหม่ Suzuki Ertiga Hybrid
Suzuki Ertiga Hybrid เตรียมประกาศราคาอย่างเป็นทางการ 30 พฤศจิกายน นี้ (นำเข้าจากอินโดนีเซีย)
ซูซูกิ XL7
ในวันที่ 2 กรกฎาคม 2563 เปิดตัว ซูซูกิ เอ็กซ์แอล 7 รถครอสโอเวอร์ 7 ที่นั่ง ขึ้นเป็นรุ่นที่นำเข้าจากประเทศอินโดนีเซีย มาพร้อมแนวคิด “THINK XL คิดได้เกินคาด ไปได้เกินใคร” ตอบโจทย์ทุกไลฟ์สไตล์นักเลงรถ ด้วยสมรรถนะและฟังก์ชันที่ครบครันที่มาพร้อมดีไซน์สปอร์ต มี ทวีพงษ์ ประทุมวงษ์ ช่างภาพแนวสตรีทระดับโลก, เชฟแวน-เฉลิมพล โรหิตรัตนะ และ บอย Lomosonic เป็นพรีเซ็นเตอร์
Myanmar (ผังยูนิโคด)
Myanmar เป็นผังยูนิโคดที่ประกอบด้วยอักษรสำหรับภาษาพม่า, ภาษามอญ, ภาษากะเหรี่ยง, ภาษากะยัน และภาษาไทใหญ่ ในประเทศพม่า นอกจากนั้นยังใช้เขียนภาษาบาลีและสันสกฤตในพม่า
แมนออฟเวเลอร์
แมนออฟเวเลอร์ (Men of Valor) เป็นวิดีโอเกมแนวยิงมุมมองบุคคลที่หนึ่ง พัฒนาโดย 2015, Inc. และจัดจำหน่ายโดยวิเวนดิยูนิเวอร์แซลเกม สำหรับเครื่องเอกซ์บอกซ์ และ ไมโครซอฟท์ วินโดวส์  แมนออฟเวเลอร์ ใช้เอนจินเกมอันเรียลเอนจิน 2.0 ในการพัฒนา และจำลองการต่อสู้ของทหารราบในช่วงสงครามเวียดนาม
ผลตอบรับ
เกมดังกล่าวได้รับความคิดเห็นที่ "ระดับปานกลาง" ตามเว็บไซต์การรวบรวมบทวิจารณ์ เมทาคริติก
Quasitetrastemma
Quasitetrastemma เป็นสกุลของ worms ที่อยู่ในอันดับ Monostilifera โดยไม่ได้ระบุวงศ์
สปีชีส์ในสกุลนี้พบในมหาสมุทรแปซิฟิกตอนเหนือ
สปีชีส์ในสกุลนี้ ได้แก่:
มิลิตซา รากิช
มิลิตซา รากิช (Милица Ракић / Milica Rakić; 9 มกราคม 1996 – 17 เมษายน 1999) เป็นเด็กหญิงอายุสามขวบที่เสียชีวิตจากระเบิดลูกปรายในเบลเกรดระหว่างเนโททิ้งระเบิดในยูโกสลาเวีย
ชีวประวัติ
มิลิตซา รากิช เกิดในเบลเกรดเมื่อวันที่ 9 มกราคม 1996 บิดามารดาชื่อว่าฌาร์กอ (Žarko) และดูชิตซา (Dušica) เธอมีพี่ชายหนึ่งคน ชื่ออาเล็กซา (Aleksa)
ระหว่างเวลา 21:30–22:00 น. ของวันที่ 17 เมษายน 1999 รากิชวัยสามขวบถูกสะเก็ดระเบิดจากระเบิดลูกปรายขณะอยู่ในห้องน้ำ บนชั้นสองของอะพาร์ตเมนต์เลขที่ 8 ถนนดิมิตริยา ลาซารอวา ราเช ในบาตัยนิตซา ย่านชานเมืองของเบลเกรด บ้านของเธอตั้งอยู่ห่างจากฐานทัพอากาศบาตัยนิตซาประมาณ 1 km บาตัยนิตซาเป็นเป้าโจมตีของเนโทหลายครั้งระหว่างการทิ้งระเบิดในยูโกสลาเวียซึ่งดำเนินไประหว่างเดือนมีนาคมถึงมิถุนายน 1999 รากิชเสียชีวิตทันทีขณะที่ยังคงนั่งอยู่บนโถส้วมสำหรับเด็ก ในการโจมตีครั้งเดียวกันนี้มีพลเมืองได้รับบาดเจ็บอีกห้าคน
พิธีศพของเธอจัดขึ้นในวันที่ 19 เมษายน ในวันเดียวกัน มิลัน ก็อมเนนิช รัฐมนตรีว่าการกระทรวงสารสนเทศ เผยแพร่แถลงการณ์ระบุว่าเธอเสียชีวิตเพราะ "พวกขี้ขลาดจากเนโท"
สิ่งสืบเนื่อง
รากิชเป็นหนึ่งในเด็กทั้งหมด 89 คนที่เสียชีวิตจากการทิ้งระเบิดของเนโท ตามที่มีร์กอ สเว็ตกอวิช นายกรัฐมนตรีเซอร์เบีย กล่าวอ้าง การเสียชีวิตของรากิชได้รับความสนใจและได้รับการรายงานอย่างมากในสื่อของเซอร์เบีย ในทางกลับกัน เรื่องราวของเธอแทบไม่ได้รับการรายงานในสื่อข่าวของตะวันตกเลย ในรายงานการทิ้งระเบิดในยูโกสลาเวียของเนโทฉบับสุดท้ายยังไม่มีการระบุถึงการเสียชีวิตของรากิช แม้แต่ในหมวดหมู่ "อุบัติการณ์พิเศษ" ผู้ตรวจการจากฮิวแมนไรตส์วอตช์ (เอชอาร์ดับเบิลยู) เดินทางไปเยี่ยมจุดที่เธอเสียชีวิตในวันที่ 7 สิงหาคม 1999 และตรวจสอบความเสียหาย รวมถึงสัมภาษณ์ผู้เห็นเหตุการณ์ รายงานโดยผู้ตรวจการของเอชอาร์ดับเบิลยูระบุว่าระเบิดลูกปรายตกลงข้างอะพาร์ตเมนต์ที่รากิชอาศัยอยู่ เหตุการณ์นี้เป็นครั้งแรกที่มีรายงานยืนยันว่าเนโทใช้ระเบิดลูกปรายในเซอร์เบีย ก่อนหน้านี้มีเพียงบันทึกการใช้ระเบิดลูกปรายแค่ในคอซอวอเท่านั้น กระทรวงสาธารณสุขของยูโกสลาเวียยังมอบภาพถ่ายของเหตุการณ์ให้แก่เอชอาร์ดับเบิลยู ซึ่งต่อมาไปปรากฏอยู่ในหนังสือ หนังสือปกขาวว่าด้วยอาชญากรรมของเนโทในยูโกสลาเวีย ที่รัฐบาลยูโกสลาเวียจัดพิมพ์เผยแพร่
สาธารณชนเซอร์เบียบางภาคส่วนได้เรียกร้องให้คริสตจักรออร์ทอดอกซ์เซอร์เบียประกาศให้รากิชเป็นนักบุญ
ในปี 2004 อารามตเวอร์ด็อชใกล้กับเมืองเตรบิเญในประเทศบอสเนียและเฮอร์เซโกวีนา เปิดตัวภาพปูนเปียกแสดงภาพรากิชประกอบจารึกที่เรียกขานเธอว่าเป็นนวมรณสักขี (neomartyr) ในช่วงเดียวกัน คริสตจักรออร์ทอดอกซ์เซอร์เบียได้ประกาศว่าจะพิจารณาประกาศให้เธอเป็นนักบุญหากคัลต์ของเธอมีผู้ติดตามอย่างกว้างขวาง
จังหวัดอุตรดิตถ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
'''การเลือกตั้งสมาชิกสภาผู้แทนราษฎรจังหวัดอุตรดิตถ์ พ.ศ. 2539''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดอุตรดิตถ์ทั้งจังหวัด
ซูซูกิ คิซาชิ
ซูซูกิ คิซาชิ (Suzuki Kizashi) เป็นรถยนต์นั่งขนาดกลาง (Mid-Size Car) ที่ผลิตโดยซูซูกิ เมื่อปี พ.ศ. 2552 ซูซูกิ คิซาชิ เป็นรถยนต์นั่งขนาดกลางรุ่นแรกของซูซูกิที่ซูซูกิพัฒนาด้วยตนเอง เนื่องจากในช่วงก่อนหน้านั้น ซูซูกิ มีรถขนาดกลางอยู่แล้วรุ่นหนึ่ง คือ ซูซูกิ เวโรน่า (Suzuki Verona) ซึ่งเป็นรถที่แลกเปลี่ยนกับแดวู มอเตอร์สผลิตในช่วงปี พ.ศ. 2547-2549 ในตลาดอเมริกา ซึ่งไม่ประสบความสำเร็จเท่าที่ควร แต่เนื่องจากในขณะนั้นซูซูกิต้องการขยายไลน์รถยนต์เพิ่มให้ครบทุกความต้องการ ซึ่งเป็นความหวังของซูซูกิ มอเตอร์เช่นกัน
ซูซูกิ คิซาชิ เป็นรถยนต์ที่มีชื่อแปลเป็นภาษาไทยได้ว่า โหมโรง เช่นเดียวกับคำว่า Prelude ซึ่งเป็นชื่อรถสปอร์ตรุ่นหนึ่งของฮอนด้า มีฐานการประกอบอยู่ที่ชิซุโอะกะ ประเทศญี่ปุ่น เริ่มจำหน่ายครั้งแรกในสหรัฐอเมริกาวันที่ 30 กรกฎาคม พ.ศ. 2552 และหยุดการจำหน่ายในเดือนพฤศจิกายน พ.ศ. 2555 เริ่มจำหน่ายในญี่ปุ่นวันที่ 21 ตุลาคม พ.ศ. 2552 เริ่มจำหน่ายในอเมริกาเหนือวันที่ 1 ธันวาคม พ.ศ. 2552 เริ่มจำหน่ายในออสเตรเลียและนิวซีแลนด์วันที่ 11 พฤษภาคม พ.ศ. 2553 และครั้งล่าสุดมีจำหน่ายที่อินเดีย วันที่ 2 กุมภาพันธ์ พ.ศ. 2554 โดยเป้าหมายคือการเป็นรถส่งสารแบรนด์ Suzuki DNA ให้แข็งแกร่งมากขึ้นพร้อมแข่งขันกับคู่แข่งซึ่งเป็นรถที่มีคุณภาพ มีรางวัลรับประกันได้ และขยายไลน์สินค้าให้ครอบคลุมทุกความต้องการนอกเหนือจากรถยนต์นั่งขนาดเล็ก รถจักรยานยนต์ และรถเอนกประสงค์
ซูซูกิ คิซาชิมีตัวถัง 1 แบบคือ ซีดาน 4 ประตู วางเครื่องยนต์อยู่ด้านหน้า มีระบบขับเคลื่อนล้อหน้าและระบบขับเคลื่อนสี่ล้อ ใช้เครื่องยนต์เบนซิน 2.4 ลิตร พร้อมกับเกียร์ธรรมดา 6 สปีด และเกียร์อัตโนมัติแบบ CVT มีระยะฐานล้อ 2,700 มม. ความยาว 4,650 มม. ความกว้าง 1,820 มม. และความสูง 1,480 มม.
วัดโพธิ์ทองบน
วัดโพธิ์ทองบน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านใหม่ ตำบลบ้านใหม่ อำเภอปากเกร็ด จังหวัดนนทบุรี ปัจจุบันเจ้าอาวาสคือ พระครูอนุวัติศาสนวงศ์ (ฉ่ำ โอภาโส)
อาคารเสนาสนะประกอบด้วยอุโบสถซึ่งบูรณะเมื่อ พ.ศ. 2514 หลังคาลด 2 ชั้น ประดับช่อฟ้าใบระกา หน้าบันปูนปั้นประดับด้วยเทพนม ล้อมรอบด้วยกนกเปลว ซุ้มประตูหน้าต่างปิดทองประดับกระจก กุฏิสงฆ์ส่วนมากเป็นอาคารไม้ทรงไทย วิหารประดิษฐาน หลวงพ่อแจ้ง ส่วนปูชนียวัตถุของวัด ได้แก่ หลวงพ่อเพชร เป็นพระพุทธรูปสมัยเชียงแสน พระประธานสมัยสุโขทัย และพระพุทธรูปสมัยอู่ทอง ด้านริมแม่น้ำเจ้าพระยา มีพระพุทธรูปปิดทอง ปางประทานพร
ความส่องสว่าง
ความส่องสว่าง อาจหมายถึง
นอกจากนี้ยังอาจสับสนกับ
เจ้าหญิงซัยน์ บินต์ อัลฮุซัยน์
เจ้าหญิงซัยน์ บินต์ อัลฮุซัยน์ (Princess Zein bint Hussein; เกิดวันที่ 23 เมษายน ค.ศ. 1968) เป็นพระราชธิดาพระองค์ที่ 3 เป็นพระราชบุตรพระองค์ที่ 5 ในจำนวนพระบุตรทั้ง 11 ใน สมเด็จพระราชาธิบดีฮุสเซนแห่งจอร์แดน ประสูติแต่ เจ้าหญิงมูนา อัลฮุซัยน์ เป็นพระราชขนิษฐาร่วมพระอุทร สมเด็จพระราชาธิบดีอับดุลลอฮ์ที่ 2 และ เจ้าหญิงอิชฮา บิน ฮุสเซน ทรงเสกสมรสกับ มาคอฟ อัล-ซาอี มีพระบุตร 3 คน
สถานีรถไฟฮิญาซ
สถานีรถไฟฮิญาซ (محطة الحجاز, Gare du Hedjaz) เป็นอดีตสถานีรถไฟหลักในดามัสกัสตอนกลาง ประเทศซีเรีย ใกล้กับจัตุรัสอัลมัรญะฮ์
สถานีนี้เปิดบริการในสมัยจักรวรรดิออตโตมันใน ค.ศ. 1907 โดยเปิดเส้นทางส่วนแรกเดินทางลงไปยังตะบูก จากนั้นใน ค.ศ. 1909 จึงมีการเปิดขบวนรถไฟหมุนเวียนระหว่างดามัสกัสกับมะดีนะฮ์
อาคารผู้โดยสารออกแบบโดยสถาปนิกชาวสเปนชื่อ เฟร์นันโด เด อารันดา ใน ค.ศ. 1913 ภายหลังอาคารนี้กลายเป็นอนุสรณ์สถานทางประวัติศาสตร์ และมีหัวรถจักรที่ผลิตในประเทศสวิตเซอร์แลนด์จัดแสดงอยู่ข้างหน้า
ฟรีดริชส์ฮาเฟิน
ฟรีดริชส์ฮาเฟิน (Friedrichshafen) เป็นเมืองอุตสาหกรรมบนแนวชายฝั่งทางเหนือของทะเลสาบโบเดิน ตั้งอยู่ในภาคใต้ของประเทศเยอรมนีในรัฐบาเดิน-เวือร์ทเทิมแบร์ค บริเวณชายแดนประเทศสวิตเซอร์แลนด์กับประเทศออสเตรีย
เมืองฟรีดริชส์ฮาเฟินจัดตั้งในปี ค.ศ. 1811 โดยจัดตั้งขึ้นจากเมืองเดิมที่มีชื่อว่า บูคฮอร์น (Buchhorn) เมืองใหม่นี้ได้รับการตั้งชื่อว่า โฮเฟิน (Hofen) จนกระทั่งต้นคริสต์ศตวรรษที่ 20 ได้มีการตั้งโรงงานผลิตเรือเหาะขึ้นที่เมืองนี้ ซึ่งทำให้โฮเฟินกลายเมืองอุตสาหกรรมทางการบินมาตั้งแต่ก่อนสมัยสงครามโลกครั้งที่หนึ่งโดยมีบริษัทมายบัคเป็นผู้นำ แต่หลังสงครามบริษัทผลิตอากาศยานในโฮเฟินก็หันไปผลิตรถยนต์แทน เนื่องจากผลของสนธิสัญญาสนธิสัญญาแวร์ซายซึ่งจำกัดบทบาทของเยอรมนีลง ทำให้อิตาลี สวิตเซอร์แลนด์ เนเธอร์แลนด์ และญี่ปุ่นกลายเป็นผู้ผลิตเครื่องบินรายหลักของโลก
หลังพรรคนาซีครองอำนาจในเยอรมนี ฟรีดริชส์ฮาเฟินก็กลับมาผลิตเครื่องบินอีกครั้ง แต่ในสงครามโลกครั้งที่สองระหว่างเดือนมิถุนายน ค.ศ. 1943 ถึงเดือนกุมภาพันธ์ ค.ศ. 1945 ฟรีดริชส์ฮาเฟินถูกทิ้งระเบิดอย่างหนัก และเขตเมืองเก่าถูกทำลายไปจนหมด ตัวเมืองสามในสี่ถูกทำลาย หลังสงครามสิ้นสุด เมืองก็ตกอยู่ภายใต้การปกครองของฝรั่งเศสอยู่ช่วงหนึ่ง และอุตสาหกรรมการบินในเมืองนี้ก็ถูกสั่งยุติไปชั่วระยะเวลาหนึ่ง หลังจากมีการรวมประเทศเยอรมนี ปัจจุบันฟรีดริชส์ฮาเฟินเป็นฐานการผลิตอะไหล่และชิ้นส่วนเครื่องบินของแอร์บัสและบริษัทผลิตเครื่องยนต์เจ็ต โรลส์-รอยซ์
เมืองพี่น้อง
ฟรีดริชส์ฮาเฟินเป็นเมืองพี่น้องกับเมืองดังนี้:
ซังคท์กัลเลิน
ซังคท์กัลเลิน (St. Gallen, Sankt Gallen), แซ็งกาล (Saint-Gall) หรือ ซันกัลโล (San Gallo) เป็นเมืองหลวงของรัฐซังคท์กัลเลินในประเทศสวิตเซอร์แลนด์ ตั้งอยู่ในหุบเขาทางทิศตะวันออกเฉียงเหนือของสวิตเซอร์แลนด์ ใกล้กับชายแดนประเทศออสเตรีย อาสนวิหารซังคท์กัลเลินในเมืองนี้ได้รับการขึ้นทะเบียนเป็นมรดกโลกโดยยูเนสโก ซังคท์กัลเลินเป็นหนึ่งในเมืองที่อยู่สูงที่สุดในสวิตเซอร์แลนด์เหนือระดับน้ำทะเล ทำให้ในฤดูหนาวของทุกปีเมืองจึงต้องเผชิญกับหิมะปริมาณมหาศาล
ซังคท์กัลเลินในอดีตมีสถานะเป็นเสรีนครระหว่าง ค.ศ. 1401 ถึง 1798 ซึ่งระหว่าง ค.ศ. 1401 ถึง 1499 นั้นอยู่ภายใต้การปกครองของจักรวรรดิโรมันอันศักดิ์สิทธิ์ ก่อนที่จะกลายเป็นรัฐเซ็นทิสของสาธารณรัฐเฮลเวเชีย จนกระทั่งสาธารณรัฐเฮลเวเชียล่มสลายใน ค.ศ. 1803 ก็จัดตั้งเป็นรัฐซังคท์กัลเลิน
คนทีเขมา
คนทีเขมา (/คนทีขะเหฺมา/, ) เป็นพืชในวงศ์กะเพรา ลักษณะเป็นไม้พุ่มกึ่งผลัดใบสูงประมาณ 3–6 เมตร ลำต้นสีเทาปนน้ำตาล ตามกิ่งก้านมีขนสีขาวสั้น ๆ ปกคลุม ใบเป็นใบประกอบแบบนิ้วมือออกเรียงตรงข้าม มีใบย่อย 5 ใบ ขนาด 1–3 × 4–10 เซนติเมตร ใบย่อยลักษณะรูปหอก ปลายใบยาวแหลม โคนใบสอบ ขอบใบเรียบหรือหยัก ดอกสีขาวแกมม่วงอ่อน ออกเป็นช่อที่ปลายกิ่งหรือตามซอกใบ ดอกย่อยขนาดเล็กมีจำนวนมาก กลีบดอกมี 5 กลีบ เชื่อมติดกันที่โคน มีเกสรเพศผู้ 4 อัน ออกดอกตลอดปี ผลเป็นผลแห้งไม่แตก ทรงกลมหรือรูปไข่กลับ เส้นผ่านศูนย์กลางประมาณ 2.5 มิลลิเมตร สีน้ำตาล ภายในมี 1 เมล็ด ขยายพันธุ์ด้วยการเพาะเมล็ด ปักชำหรือตอนกิ่ง
คนทีเขมามีถิ่นกำเนิดในแอฟริกาตะวันออกถึงเอเชียเขตร้อนและกึ่งเขตร้อน นิยมปลูกเป็นไม้ประดับเนื่องจากใบและดอกมีกลิ่นหอม โดยปลูกบนดินร่วนปนทราย ระบายน้ำได้ดี ความชื้นพอสมควร ใบมีสรรพคุณแก้หวัดและเจ็บคอ ดอกแก้ท้องเสีย ผลขับเสมหะ รากแก้ลมและขับเหงื่อ
มหาวิทยาลัยเมย์นูธ
มหาวิทยาลัยแห่งชาติไอร์แลนด์ (เมย์นูธ) (Ollscoil na hÉireann Mhá Nuad; National University of Ireland, Maynooth; อักษรย่อ: NUIM) หรือที่รู้จักกันทั่วไปในชื่อ มหาวิทยาลัยเมย์นูธ (Maynooth University; อักษรย่อ: MU) เป็นมหาวิทยาลัยที่เป็นส่วนประกอบของมหาวิทยาลัยแห่งชาติไอร์แลนด์ในเมย์นูธ เคาน์ตีคิลแดร์ ประเทศไอร์แลนด์ นับเป็นมหาวิทยาลัยที่อายุน้อยที่สุดของประเทศไอร์แลนด์จนกระทั่งมหาวิทยาลัยเทคโนโลยีดับลินได้รับการก่อตั้งขึ้นใน ค.ศ. 2019 ตามที่ก่อตั้งโดยรัฐบัญญัติมหาวิทยาลัย ค.ศ. 1997 จากจากคณะอาจารย์ฆราวาสของเซนต์แพทริกส์คอลเลจ (เมย์นูธ) ที่ในปัจจุบันนี้แยกออกมา ซึ่งก่อตั้งขึ้นใน ค.ศ. 1795 ทั้งนี้ เมย์นูธเป็นเมืองมหาวิทยาลัยแห่งเดียวในประเทศไอร์แลนด์ ส่วนมหาวิทยาลัยอื่น ๆ ทั้งหมดตั้งอยู่ในเมืองต่าง ๆ
มหาวิทยาลัยประกอบด้วยวิทยาเขตที่เชื่อมต่อกันสองแห่ง ได้แก่ วิทยาเขตทางตอนใต้ที่เก่ากว่า มีอาคารสมัยคริสต์ศตวรรษที่ 19 ร่วมกับวิทยาลัยเซนต์แพทริก และข้ามถนนสาธารณะไปจะเป็นวิทยาเขตทางตอนเหนือที่ทันสมัย มีพื้นที่ประมาณ 100 เอเคอร์ (0.40 ตร.กม.)
ด้วยจำนวนนักศึกษาที่ลงทะเบียนมากกว่า 13,000 คน และเจ้าหน้าที่กว่า 900 คน จากกว่า 20 ประเทศ จึงทำให้มหาวิทยาลัยแห่งนี้เป็นมหาวิทยาลัยที่เล็กที่สุดแต่เติบโตเร็วที่สุดของประเทศไอร์แลนด์ กระทั่งใน ค.ศ. 2009 มหาวิทยาลัยเมย์นูธได้รับการจัดอันดับให้เป็นมหาวิทยาลัยชั้นนำ 500 อันดับแรกในการจัดอันดับมหาวิทยาลัยโลกโดยไทมส์ไฮเออร์เอดยูเคชัน-คิวเอส ส่วนการจัดอันดับมหาวิทยาลัยโลกโดยคิวเอส ค.ศ. 2012 ได้ทำให้มหาวิทยาลัยเมย์นูธอยู่ในกลุ่ม 501–550 ทั่วโลก แต่ล่าสุด มหาวิทยาลัยเมย์นูธได้รับการจัดอันดับให้อยู่ในกลุ่ม 701–750 ในการจัดอันดับมหาวิทยาลัยโลกโดยคิวเอส ค.ศ. 2019 ส่วนใน ค.ศ. 2008 ได้รับการขนานนามให้เป็น 'มหาวิทยาลัยแห่งปี' จากหนังสือพิมพ์เดอะซันเดย์ไทมส์ ใน ค.ศ. 2011 มหาวิทยาลัยเมย์นูธได้กลายเป็นสถาบันแรกและแห่งเดียวนอกทวีปอเมริกาเหนือที่ได้รับการรวมอยู่ในวิทยาลัยที่ดีที่สุดของเดอะพรินซ์ตันรีวิว นอกจากนี้ มหาวิทยาลัยดังกล่าวยังมีสัดส่วนสูงสุดของการมีส่วนร่วมของมหาวิทยาลัยในประเทศไอร์แลนด์ด้วยนักศึกษาที่เป็นผู้ใหญ่ (16 เปอร์เซ็นต์) และนักศึกษาที่เข้าถึงได้ (22 เปอร์เซ็นต์)
แมตช์สหภาพโซเวียตและรัสเซียปะทะส่วนที่เหลือของโลก
ได้มีการแข่งหมากรุกสากลสองแมตช์ที่มีสหภาพโซเวียตปะทะส่วนที่เหลือของโลกใน ค.ศ. 1970 และ 1984 และรัสเซียปะทะส่วนที่เหลือของโลกหนึ่งแมตช์ใน ค.ศ. 2002 โดยสหภาพโซเวียตได้ชนะในสองแมตช์แรก และ "ส่วนที่เหลือของโลก" ชนะในแมตช์ที่สาม
สองแมตช์แรกเป็นระหว่างหนึ่งทีมจากสภาพโซเวียต กับหนึ่งทีมผู้เล่นจาก "ส่วนที่เหลือของโลก" ส่วนแมตช์ที่สาม (ระหว่างรัสเซียกับส่วนที่เหลือของโลก) เป็นแมตช์แรกที่เกิดขึ้นหลังจากการแตกสลายของสหภาพโซเวียต ซึ่งหมายความว่าบางประเทศที่เคยอยู่ในสหภาพโซเวียตในสองแมตช์แรกตอนนี้ได้อยู่ในทีม "ส่วนที่เหลือของโลก" แทน
ในการแข่งขันทั้งหมดทีมประกอบด้วยสมาชิก 10 คน (บวกตัวสำรองบางคน) ในสองแมตช์แรก ทีมได้รับการจัดเรียงตามลำดับ (จากบอร์ด 1 ถึงบอร์ด 10) และสมาชิกแต่ละคนจากหนึ่งทีมจะได้เล่นเกมสี่เกมปะทะกับทีมอื่นเท่ากัน ส่วนในการแข่งแมตช์ที่สาม ผู้เล่นแต่ละคนเล่นเกมปะทะกับสมาชิกที่แตกต่างกันสิบคนของทีมอื่น (การแข่งระบบเชเวนิเงน) ด้วยการควบคุมเวลาที่เร็วกว่าการแข่งสองแมตช์แรก
ภูมิหลัง
เมื่อคริสต์ศตวรรษที่ 20 ได้เข้าสู่แมตช์ที่สาม ก็เป็นที่ประจักษ์แล้วว่าสหภาพโซเวียต (USSR) ได้ยกระดับมาตรฐานหมากรุกให้อยู่ในระดับที่ชาติอื่น ๆ เท่านั้นที่จะปรารถนา สหภาพโซเวียตได้ผลิตแชมป์โลกแบบไม่ขาดสายตั้งแต่ ค.ศ. 1948 ถึง 1970 นับตั้งแต่การเข้าร่วมครั้งแรก สหภาพโซเวียตได้ครอบงำการแข่งขันหมากรุกของทีมอย่างสมบูรณ์ เช่น หมากรุกสากลโอลิมเปียด และชิงแชมป์ทีมยุโรป สิ่งที่เด่นชัดคือช่องว่างระหว่างฝ่ายทีมชาติโซเวียตกับคู่แข่งที่ใกล้เคียงที่สุด โดยต้องมีความท้าทายที่เข้มงวดมากขึ้นเพื่อประเมินขอบเขตอำนาจสูงสุดของพวกเขาอย่างเต็มที่ ความท้าทายดังกล่าวเกิดขึ้นใน ค.ศ. 1970 เมื่อมักซ์ อูแว (ประธานสมาพันธ์หมากรุกสากลโลกในขณะนั้น) ได้ประกาศการแข่งขัน เพื่อให้พลังร่วมจากส่วนที่เหลือของโลก เข้าต่อสู้กับความแข็งแกร่งของสหภาพโซเวียต
หากโซเวียตเห็นว่าเป็นโอกาสที่จะสวมมงกุฎเกียรติยศ ค่ายระดับโลกก็มุ่งมั่นที่จะแสดงให้เห็นว่าการปรากฏตัวของบอบบี ฟิชเชอร์ ในฐานะแชมป์โลกในอนาคตเป็นเครื่องแสดงของการเปลี่ยนแปลงที่แพร่หลายมากขึ้นในฐานอำนาจ
แม้ว่าสงครามเย็นจะบงการอารมณ์ทางการเมืองในยุคนั้น แต่ผู้เล่นจากกลุ่มตะวันออกซึ่งถูกครอบงำทางการเมืองโดยสหภาพโซเวียต ได้เข้าร่วมในฝั่งส่วนที่เหลือของโลกในทั้งสองแมตช์ โดยเฉพาะจากประเทศฮังการี และในแมตช์แรกจากประเทศเชโกสโลวาเกียและเยอรมนีตะวันออก ร่วมกับผู้เล่นากกลุ่มตะวันตก รวมถึงจากประเทศที่ไม่ฝักใฝ่ฝ่ายใดและเป็นกลาง เช่น ยูโกสลาเวีย และสวิตเซอร์แลนด์
แมตช์แรก ที่เบลเกรด ค.ศ. 1970
แมตช์แรกเกิดขึ้นในเบลเกรด ณ วันที่ 29 มีนาคม – 5 เมษายน ค.ศ. 1970 และได้รับการเรียกกันในฐานะ "การแข่งขันแห่งศตวรรษ – สหภาพโซเวียตปะทะส่วนที่เหลือของโลก"
จอห์น รัสเซลล์ เอิร์ลรัสเซลล์ที่ 1
จอห์น รัสเซลล์ เอิร์ลรัสเซลล์ที่ 1 (John Russell, First Earl Russell) เป็นนายกรัฐมนตรีสหราชอาณาจักรถึงสองสมัย ในปี พ.ศ. 2389-95 และ พ.ศ. 2408-9 มีชื่อเสียงจากผลงานด้านการปรับปรุงระบบการเลือกตั้งในอังกฤษ และเป็นหนึ่งในผู้ก่อตั้งพรรคเสรีนิยมในอังกฤษในปี 2401
เกาะริ้น
เกาะริ้น เป็นเกาะที่ตั้งอยู่ในตำบลบางเสร่ อำเภอสัตหีบ จังหวัดชลบุรี มีพื้นที่ 0.423 ตารางกิโลเมตร อยู่ห่างจากชายฝั่งเมืองพัทยาประมาณ 21 กิโลเมตร ปัจจุบันเกาะริ้นอยู่ในความดูแลของกองทัพเรือ ซึ่งเป็นพื้นที่หวงห้ามทางทหาร และเป็นพื้นที่ใช้ฝึกยิงอาวุธของกองทัพเรือ ถือเป็นจุดดำน้ำสวยที่สุดในทะเลพัทยา
ด้านทิศตะวันออกของเกาะริ้นเป็นชายหาด พื้นที่ด้านหน้าชายหาดเป็นหาดโค้งเว้าและมีความลึกของระดับน้ำทะเลไม่มาก ด้านทิศใต้เป็นหินหัวแหลม มีระดับน้ำลึกและมีปะการังหนาแน่น มีความสมบูรณ์ของสัตว์ทะเลหลายชนิด อาจมีการซ้อมรบทางทะเลบริเวณนี้ ด้านทิศเหนือมีหินลอมฟาง (หินขาว) ซึ่งมีความสมบูรณ์ของปะการังและสัตว์ทะเลโดยรอบ สภาพภูมิประเทศส่วนใหญ่เป็นภูเขา มีที่ราบและหาดทราย และมีสภาพป่าเป็นป่าดิบแล้ง
เจ้าหญิงอิมาน บินต์ ฮุสเซน
เจ้าหญิงอิมานบิน ฮุสเซน (Princess Iman bint Hussein) เป็นพระราชธิดาพระองค์ที่ 5 และพระราชบุตรพระองค์ที่ 10 ในจำนวนพระบุตรทั้ง 11 ใน สมเด็จพระราชาธิบดีฮุสเซนแห่งจอร์แดน ประสูติแต่ สมเด็จพระราชินีนูร์แห่งจอร์แดน เป็นพระราชขนิษฐาร่วมพระราชบิดาใน สมเด็จพระราชาธิบดีอับดุลลอฮ์ที่ 2 ทรงเสกสมรสกับ ซาร์ต มิเซล มิซา มีพระบุตร 1 คน
เฟรด เมลาเมด
เฟรด เมลาเมด (Fred Melamed; เกิด 13 พฤษภาคม พ.ศ. 2499) เป็นนักแสดง, นักแสดงตลก, และนักเขียนชาวอเมริกัน เขาเป็นที่รู้จักกันเป็นอย่างดีจากการรับบท Sy Ableman ใน A Serious Man (2009), Sam Sotto ใน In a World... (2013), Bruce Ben-Bacharach ใน Lady Dynamite (2016–2017) และแสดงในภาพยนตร์ 7 เรื่องที่กำกับโดย Woody Allen
Tai Tham (ผังยูนิโคด)
Tai Tham เป็นผังยูนิโคดที่ประกอบด้วยอักษรไทธรรมสำหรับภาษาคำเมือง, ภาษาไทลื้อ และภาษาขึน
หยาง เซียงจ้ง
หยาง เซียงจ้ง (Yang Xiangzhong;楊 相中) เกิดเมื่อ 29 กันยายน พ.ศ. 2517 เป็นนักมวยสากลสมัครเล่นชาวจีน ติดทีมชาติจีนเข้าแข่งขันกีฬาโอลิมปิก 2 ครั้งใน พ.ศ. 2539 และ 2543 แต่ไม่ได้รับเหรียญรางวัล หยางเข้าแข่งขันกีฬาเอเชียนเกมส์ พ.ศ. 2541 และได้เหรียญเงินในรุ่นไลท์ฟลายเวท
ตำบลโพนสูง (อำเภอไชยวาน)
ตำบลโพนสูง เป็นตำบลหนึ่งในสี่ตำบลของอำเภอไชยวาน จังหวัดอุดรธานี
การปกครองส่วนภูมิภาค
ตำบลโพนสูง แบ่งการปกครองออกเป็น 11 หมู่บ้านได้แก่
การปกครองส่วนท้องถิ่น
ท้องที่ตำบลโพนสูง ประกอบด้วยองค์กรปกครองส่วนท้องถิ่น 1 แห่ง ได้แก่
แคทริน ฮาห์น
แคทริน ฮาห์น (Kathryn Hahn; เกิด 23 กรกฎาคม พ.ศ. 2517) เป็นนักแสดง, นักแสดงตลก, นางแบบ, นักร้อง และโปรดิวเซอร์ชาวอเมริกัน เธอเริ่มอาชีพทางโทรทัศน์โดยนำแสดงในบทที่ปรึกษาความเศร้าโศก ลิลี เลโบวสกี ในซีรีส์ดรามาอาชญากรรมของ NBC เรื่อง Crossing Jordan (2544-2550) ฮาห์นปรากฏตัวในบทนักแสดงสมทบในภาพยนตร์ตลกหลายเรื่อง เช่น How to Lose a Guy in 10 Days (2003), Anchorman: The Legend of Ron Burgundy (2004), Step Brothers (2008), The Goods: Live Hard, Sell Hard (2009), Our Idiot Brother (2011), I've the Millers (2013), The Secret Life of Walter Mitty (2013) และมีบทบาทในการแสดงเป็นตัวละครชื่อว่า Agatha harkness ในจักรวาล มาเวล โดยในปัจจุบันได้มาโผล่ในซีรี่ย์ wanda vision (2021) และงานพากย์เสียงอีกมากมาย
จูล่ง ขุนพลเทพสงคราม
จูล่ง ขุนพลเทพสงคราม (อังกฤษ:The God Of War, Zhau Yun, Chinese Hero Zhao Zilong; 武神赵子龙; 武神趙子龍; พินอิน: Wǔ Shén Zhào Zǐlóng; ฮันกึล: 무신조자룡; ความหมาย: จูล่ง เทพเจ้าศิลปะการต่อสู้) เป็นละครโทรทัศน์ที่ออกกาศในประเทศจีนตั้งแต่วันที่ 3 เมษายน จนถึง 5 พฤษภาคม ค.ศ. 2016 ทั้งหมด 49 ตอน กล่าวถึงประวัติของจูล่ง 1 ใน 5 ทหารเสือแห่งจ๊กก๊ก นำแสดงโดย หลิน เกิงซิน, อิม ยุนอา ออกอากาศในประเทศไทยทางช่อง 3 แฟมิลี่ ตั้งแต่วันที่ 30 พฤษภาคม ค.ศ. 2017 เวลา 18.20 น. ทุกวันเสาร์และอาทิตย์
เนื้อเรื่องย่อ
สมัยราชวงศ์ฮั่นตอนปลาย เกิดกบฎขึ้นมากมาย ขันทีกุมอำนาจ โจรชั่วขูดรีดชาวบ้าน หนึ่งในนั้นคือตั๋งโต๊ะ ทรราชผู้บงการฮ่องเต้น้อย สิ่งเดียวที่จะยุติทุกอย่างลงได้คือเทพศาสตราทั้งสอง กระบี่อี่เทียนและกระบี่ชิงกัง แต่ทว่าไม่มีผู้ใดล่วงรู้ถึงที่อยู่ของคนที่ถือกระบี่สองเล่มนี้ ซึ่งมีแต่เพียง จูล่ง บุตรชายคนเดียวของ เตียวอัง หนึ่งในผู้ถือกระบี่ ต้องแบกรับชะตากรรมของชาติบ้านเมืองเอาไว้
นักแสดง
นักแสดงนำ
บิร์ซาน ซากีปอฟ
บิร์ซาน ซากีปอฟ (Birzhan Zhakypov; Біржан Жақыпов) นักมวยสากลสมัครเล่นชาวคาซักสถาน เกิดเมื่อ 7 กรกฎาคม พ.ศ. 2527 ที่ Ongtustik คาซักสถาน เขาติดทีมชาติคาซักสถานเข้าแข่งขันมวยสากลสมัครเล่นชิงแชมป์โลก และกีฬาเอเชียนเกมส์ เขาได้เหรียญทองแดงในมวยสากลสมัครเล่นชิงแชมป์โลก พ.ศ. 2548 และได้เหรียญทองใน พ.ศ. 2556 ซากีปอฟได้เหรียญเงินกีฬาเอเชียนเกมส์ 2 ครั้ง ใน พ.ศ. 2553 และ 2557 ซากีปอฟเข้าแข่งขันกีฬาโอลิมปิกทั้ง พ.ศ. 2551 และ 2555 แต่แพ้โจว ซื่อหมิง ไม่ได้เหรียญรางวัล
จูล่ง ขุนพลเทพสงคราม
นักแสดง
นักแสดงรอง
การสร้างและการออกฉาย
The God Of War, Zhau Yun เป็นละครโทรทัศน์ในสังกัดสถานีโทรทัศน์หูหนาน ด้วยทุนสร้างถึง 32 ล้านเหรียญสหรัฐ (ประมาณ 1,000 ล้านบาท) ในการสร้าง โดยเริ่มถ่ายทำตั้งแต่เดือนมกราคม ค.ศ. 2015 ละครโทรทัศน์เรื่องนี้ถือว่าเป็นผลงานการแสดงครั้งแรกในละครต่างประเทศ และการใช้ภาษาจีนของยุนอา หรือ อิม ยุนอา หนึ่งในสมาชิกเกิร์ลกรุปเกิลส์เจเนอเรชัน ไอดอลเกาหลีที่มีชื่อเสียงและได้รับความนิยม มารับบท หม่าหยุนหลู หรือ แฮหัวซิงอี้ ซึ่งเป็นตัวละครสมมติไม่มีในวรรณกรรมสามก๊ก ซึ่งระหว่างการถ่ายทำเธอเกือบได้รับบาดเจ็บจากการตกหลังม้าด้วย แต่ทว่าได้ หลิน เกิงซิน ที่รับบทเป็นจูล่งช่วยไว้ได้ทัน
และออกฉายในหลายประเทศในแถบเอเชีย รวมถึงประเทศไทยด้วย
กรมิษฐ์ คงสุขสกุลโรจน์
กรมิษฐ์ คงสุขสกุลโรจน์ (5 มิถุนายน พ.ศ. 2529) เป็นดีเจพิธีกรและผู้ประกาศข่าวชาวไทยเกิดที่จังหวัดอุดรธานีเริ่มเข้าสู่ในวงการบันเทิงจากเวทีการประกวดเฟรชชี่ดาวมหาวิทยาลัยและเริ่มเข้าสู่วงการบันเทิงเริ่มชื่อเสียงในการเป็นดีเจ 103.5 FM และในปัจจุบันดีเจแบงค์ กรมิษฐ์ เป็นดีเจ 88.5 Goodtime FM
ประวัติ
ดีเจแบงค์ กรมิษฐ์ เป็นดีเจพิธีกรและผู้ประกาศข่าวชาวไทยเกิดที่จังหวัดอุดรธานีจบการศึกษาจากโรงเรียนมัธยมที่โรงเรียนอุดรพิทยาคมและสำเร็จการศึกษาคณะนิเทศศาสตร์ สาขาวิทยุและโทรทัศน์กระจายเสียง ที่มหาวิทยาลัยกรุงเทพ
สวง มงคลฤทธิ์
สวง มงคลฤทธิ์ (Swong Mongkolrit) เกิดเมื่อ 8 กุมภาพันธ์ พ.ศ. 2477 ที่กรุงเทพฯ เป็นนักมวยสากลสมัครเล่นชาวไทย ที่ติดทีมชาติไทยเข้าแข่งขันกีฬาโอลิมปิก พ.ศ. 2503 ที่ กรุงโรม ประเทศอิตาลี ในรุ่นไลท์เวลเตอร์เวท ซึ่งสวงแพ้นักมวยจากเกาหลีใต้ ตกรอบแรกเมื่อ 25 สิงหาคม พ.ศ. 2503 และเขายังได้เหรียญทองซีเกมส์ครั้งที่ 1 ที่ประเทศไทย พ.ศ. 2502 ในรุ่นไลท์เวลเตอร์เวทด้วย
เซมพิเทอร์นัล
เซมพิเทอร์นัล (Sempiternal) เป็นสตูดิโออัลบั้มชุดที่ 4 โดยวงดนตรีเมทัลคอร์ชาวอังกฤษ บริงมีเดอะฮอไรซัน ออกจำหน่ายทั่วโลกเมื่อวันที่ 1 เมษายน พ.ศ. 2556 ผ่านอาร์ซีเอเรเคิดส์ ค่ายเพลงในเครือโซนี่ มิวสิค เอ็นเตอร์เทนเมนท์ และออกจำหน่ายในสหรัฐอเมริกาและแคนาดาเมื่อวันที่ 2 เมษายน พ.ศ. 2556 ผ่านเอพิทาพเรเคิดส์ เป็นอัลบั้มแรกที่มีจอร์แดน ฟิช อดีตสมาชิกวงวอร์ชิป (Worship) ตำแหน่งคีย์บอร์ด และเชื่อว่าเป็นอัลบั้มสุดท้ายที่มีโจนา ไวน์โฮเฟน มือกีตาร์ของวง เป็นเพราะเขามีความขัดแย้งกับทางวงที่กำลังจะเปลี่ยนไปในอัลบั้มนี้
เชิงอรรถ
อ้างอิง
บรรณานุกรม
เจ้าหญิงไรยา บินต์ ฮุสเซน
เจ้าหญิงไรยา บิน ฮุสเซน (Princess Raiyah bint Hussein) เป็นพระราชธิดาและพระราชบุตรพระองค์เล็กที่สุด ในจำนวนพระบุตรทั้ง 11 ใน สมเด็จพระราชาธิบดีฮุสเซนแห่งจอร์แดน ประสูติแต่ สมเด็จพระราชินีนูร์แห่งจอร์แดน เป็นพระราชขนิษฐาร่วมพระราชบิดาใน สมเด็จพระราชาธิบดีอับดุลลอฮ์ที่ 2 ทรงเสกสมรสกับ ซาร์ต มิเซล มิซา มีพระบุตร 1 คน
เดบรา โจ รัปป์
เดบรา โจ รัปป์ (Debra Jo Rupp; เกิด 24 กุมภาพันธ์ พ.ศ. 2494) เป็นนักแสดง และนักแสดงตลกชาวอเมริกันที่รู้จักกันดีในบทบาทของเธอในบท Kitty Forman ในซิทคอมของ Fox เรื่อง That'70s Show และ Alice Knight-Buffay ในซีซันที่ 3, 4 และ 5 ของ Friends เธอให้เสียง Mary Helperman ในซีรีส์แอนิเมชั่นเรื่อง Teacher's Pet และภาคต่อ รวมทั้งรับบทเป็น Miss Patterson เลขานุการขี้อายใน Big (1988)
รัฐสภาหมู่เกาะบริติชเวอร์จิน
รัฐสภาหมู่เกาะบริติชเวอร์จิน (House of Assembly of the British Virgin Islands) คือสภานิติบัญญัติระบบสภาเดี่ยวของหมู่เกาะบริติชเวอร์จินซึ่งเป็นดินแดนโพ้นทะเลของสหราชอาณาจักร โดยสภาในอดีตจนกระทั่งปีค.ศ. 2007 เคยใช้เรียกว่า "สภานิติบัญญัติ" (Legislative Council) ประกอบด้วยสมาชิกรวม 15 คน โดยประกอบด้วยสมาชิกจำนวน 13 คนมาจากการเลือกตั้งวาระละ 4 ปี (9 คนจากแบ่งเขตเลือกตั้งเขตละหนึ่งคน และอีก 4 คน "โดยรวม") และ 2 คนซึ่งเป็นสมาชิกโดยตำแหน่ง (ex-officio members) ได้แก่อัยการสูงสุด และประธานสภาซึ่งมาจากการแต่งตั้งจากบุคคลจากภายนอกสภา
ประธานสภาคนปัจจุบันคือ จูเลียน วิลล็อก ได้รับการแต่งตั้งเมื่อ 12 มีนาคม ค.ศ. 2019 โดยบันทึกลงในรายงานการประชุมของสภา หรือ แฮนซาร์ด
พยาบาลศาสตร์
การพยาบาล หรือ พยาบาลศาสตร์ (nursing) ตามความหมายที่ ฟลอเรนซ์ ไนติงเกล ได้ให้ไว้ หมายถึง กิจกรรมการช่วยเหลือผู้ป่วย เพื่อให้อยู่ในสภาวะที่จะต่อสู้การรุกรานของโรคได้อย่างดีที่สุด เท่าที่จะเป็นไปได้ทั้งร่างกายและจิตใจ เช่นเดียวกับความหมายของการพยาบาลที่เสนอโดย เวอร์จิเนีย เฮนเดอร์สัน ได้แก่ การพยาบาลคือการช่วยเหลือบุคคล (ทั้งยามปกติและยามป่วยไข้) ในกิจกรรมต่าง ๆ ที่เกี่ยวกับการส่งเสริมสุขภาพ หรือส่งเสริมการหายจากโรค (หรือแม้กระทั่งการช่วยให้บุคคลได้ไปสู่ความตายอย่างสงบ) ซึ่งบุคคลอาจจะปฏิบัติได้เองในสภาวะที่มีกำลังกาย กำลังใจ และความรู้เพียงพอ และเป็นการกระทำที่จะช่วยให้บุคคลกลับเข้าสู่สภาวะที่ช่วยตนเองได้โดยไม่ต้องรับการช่วยเหลือนั้น โดยเร็วที่สุด
กิจกรรมสำคัญ
กิจกรรมสำคัญของการพยาบาลได้แก่
การพยาบาลของพยาบาลวิชาชีพในปัจจุบัน ได้มีการพัฒนามาเป็นลำดับ ตามการเปลี่ยนแปลงความต้องการด้านบริการสุขภาพของประชาชน และตามความก้าวหน้าทางวิทยาศาสตร์และเทคโนโลยี
ทฤษฎีการพยาบาล
เมลลิส (melis 1997:13) ให้ความหมายทฤษฎีว่า เป็นข้อความที่แสดงความสัมพันธ์ระหว่างมโนทัศน์ ทฤษฎีการพยาบาล (nursing theory) เปรียบเสมือนเป็นการสรุปทางความคิดเกี่ยวกับข้อความจริงทางการพยาบาล โดยมีจุดมุ่งหมายเพื่อพรรณาปรากฏการณ์ อธิบายความสัมพันธ์ระหว่างปรากฏการณ์ ทำนายผลที่จะเกิดขึ้น หรือ การควบคุมปรากฏการณ์ทางการพยาบาล
ฟอว์เซท (fawcett 1989) ให้นิยามโดยเน้นที่ปรากฏการณ์ทางการพยาบาล (nursing phenomena) โดยนิยามว่า ทฤษฎีการพยาบาลประกอบด้วยมโนทัศน์ และข้อสันนิษฐาน (proposition) ที่มีความเฉพาะเจาะจงมากกว่าแบบจำลองความคิด ทฤษฎีการพยาบาลจะกล่าวถึงบุคคล สุขภาพ สิ่งแวดล้อม และการพยาบาล และระบุความสัมพันธ์ระหว่างมโนทัศน์ทั้ง 4 ดังกล่าว
จากนิยามดังกล่าว ทฤษฎีการพยาบาลจึงเป็นข้อความแสดงความสัมพันธ์ระหว่างมโนทัศน์ทางการพยาบาลที่พรรณา อธิบาย ทำนาย และควบคุมปรากฏการณ์ทางการพยาบาลเพื่อให้ได้ผลลัพธ์ตามที่ต้องการ
สาขาของการพยาบาล
การพยาบาลแบ่งออกได้หลายสาขาคือ
ฟิลิป วิลล่า
ฟิลิป วิลล่า (Philip Villa) (มิลาน, 1981) เป็นผู้ประกอบการและนักศิลปะการต่อสู้ชาวอิตาลี เขาเป็นผู้ก่อตั้ง Yokkao
ชีวประวัติ
วิลล่าเกิดและเติบโตในอิตาลี วิลลาเป็นแฟนตัวยงของศิลปะการต่อสู้มาตั้งแต่เด็ก ดังนั้นจึงตัดสินใจสานต่ออาชีพนักกีฬาของเขา เขาย้ายมาประเทศไทยในปี 2007 และเริ่มฝึกมวยไทยที่โรงยิมศิษย์ยอดธงในพัทยา
อาชีพ
ในปี 2010 Villa เริ่มต้นเส้นทางการเป็นผู้ประกอบการด้วยการจัดตั้ง Yokkao. บริษัทกีฬาที่ผลิตอุปกรณ์สำหรับมวยไทย บริษัทของวิลลายังส่งเสริมการสัมมนาทั่วโลก กิจกรรมระดับนานาชาติด้วยความช่วยเหลือจากทีมนักสู้ที่ได้รับการสนับสนุนทั่วโลก
หลังจากก่อตั้งได้เพียง 2 ปี Villa ได้จัดงานอย่างเป็นทางการครั้งแรกของ Yokkao ในชื่อ Yokkao Extreme ในปี 2555 ที่เมืองมิลาน ประเทศอิตาลี ซึ่งขายหมดพร้อมรองรับผู้ร่วมงานกว่า 12,000 คน นักกีฬาที่มีชื่อเสียงและมีชื่อเสียงหลายคนเข้าร่วมในกิจกรรมนี้ ซึ่งส่งผลให้ Yokkao Extreme กลายเป็นหนึ่งในรายการมวยไทยและคิกบ็อกซิ่งที่ใหญ่ที่สุดเท่าที่เคยมีมา
Yokkao ค่อย ๆ ขยายงานด้วยการจัดงาน 3 งานติดต่อกันที่พัทยา ในปี 2013 และในปี 2014 Villa ได้พยายามอย่างเต็มที่เพื่อให้ Yokkao 8 มีขอบเขตที่กว้างขึ้น การเคลื่อนไหวเหล่านั้นได้ผลตอบแทนแล้วและตอนนี้พวกเขาได้โปรโมตกิจกรรมมากกว่า 20 รายการ ทั่วสหราชอาณาจักร
ในปี 2016 วิลล่าเริ่มเปิดศูนย์ฝึกอบรม Yokkao ในกรุงเทพฯ ที่ศูนย์ฝึกแห่งนี้ วิลล่าได้เซ็นสัญญากับยอดนักสู้ สิงห์ดำ เกียรติหมู่ 9 และแสนชัย เพื่อฝึกซ้อมในค่าย ศูนย์ฝึกอบรมยังเปิดให้นักท่องเที่ยวเข้าชมและมีผู้มีชื่อเสียงหลายคนมาเยี่ยมชม เช่น โจ โจนาส เมียคัง จาก DNCE และคนอื่นๆ
นับตั้งแต่ก่อตั้งหยกขาว วิลล่าได้เซ็นสัญญากับแชมป์โลกหลายคน เช่น บัวขาว บัญชาเมฆ, แสนชัย, สุดสาคร กลิ่นมี, จาบาร์ แอสเครอฟ, สิงห์ดำ เกียรติหมู่ 0, เลียม แฮร์ริสัน, จอร์แดน วัตสัน และอีกหลายคน
ในปี 2020 Villa ได้ประกาศคอลเลกชั่นชุดกีฬาใหม่ที่เปิดตัวในมิลานในปี 2021
ยศทหารอาร์เจนตินา
ตารางข้างล่างต่อไปนี้คือข้อมูลเกี่ยวกับยศทหารและกำลังกึ่งทหารของกองทัพอาร์เจนตินา
ดิสคัฟเวอรี
ดิสคัฟเวอรี อาจหมายถึง
ลัมโบร์กีนี อะเวนตาโดร์
ลัมโบร์กีนี อะเวนทาดอร์ (Lamborghini Aventador) เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสี่ล้อ (AWD) 2 ประตู 2 ที่นั่ง ผลิตโดย บริษัทรถยนต์สัญชาติอิตาลี ลัมโบร์กีนี เปิดตัวครั้งแรกในงาน เจนีวา มอเตอร์ โชว์ ปี ค.ศ. 2011 อะเวนตาโดร์ ออกแบบมาเพื่อแทนที่ ลัมโบร์กีนี มูร์เซียลาโก ที่มีประวัติบนถนนมานาน กว่า 1 ทศวรรษ และต่อจาก ลัมโบร์กีนี เรเบนตัน ที่เป็นรุ่นจำกัดที่ผลิตออกมาเพียง 20 คัน หลังจากนั้นไม่นาน เมื่อได้รับการเปิดเผย ลัมโบร์กีนีก็ได้ออกมาประกาศว่าสามารถขายได้ ภายในช่วง 12 เดือน ตั้งแต่ผลิตรุ่นนี้ออกมา
ลัมโบร์กีนี อะเวนตาโดร์ ได้รับคำชมว่า "เป็นรถลัมโบร์กีนีที่ดีที่สุดเท่าที่ลัมโบร์กีนีเคยสร้างมา" (The best Lamborghini ever) และ "รถซูเปอร์คาร์ เครื่อง V12 ที่เป็นมิตรมากที่สุดในโลก" (The friendliest V-12 supercar in the world) จากนิตยสาร Car and Driver and Motor Trend นอกจากนี้อะเวนตาโดร์ ยังชนะรางวัล "ซูเปอร์คาร์แห่งปี 2011" (Supercar of the Year 2011) ของท็อปเกียร์อีกด้วย
ชื่อ อะเวนตาโดร์ มาจากประเพณีการแข่งกระทิงของสเปน เป็นชื่อของกระทิงผู้ชนะในงานครั้งนั้น ที่ชื่อ อะเวนตาโดร์ ในปี ค.ศ. 1993
แอลพี 700-4 (ค.ศ. 2011–2016)
จะมีการผลิตเพียง 4,000 คันทั่วโลก (ลัมโบร์กีนี มูร์เซียลาโก จำนวน 4,099 คัน) โดยตัวถังทำจาก คาร์บอนไฟเบอร์ โมโนโคค ( carbon-fibre monocoque ) ด้วยรูปทรงและลวดลายต่างนำมาจาก รุ่นจำกัดของลัมโบร์กีนี ได้แก่ เรเบนตัน และ รุ่นคอนเซปต์ เอสโทคค์ โดยอะเวนตาโดร์ 1,000 คันแรก จะถูกผลิตให้เสร็จภายใน 15 เดือน
แอลพี 700-4 โรดสเตอร์ (ค.ศ. 2013–2016)
ในปี ค.ศ. 2013 ลัมโบร์กีนีก็ได้เปิดตัว อะเวนตาโดร์ โรดสเตอร์ มีการทำหลังคา ให้สามารถเปิดประทุนได้ โดยทำมาจาก คาร์บอนไฟเบอร์ ที่มีน้ำหนักประมาณ 6 ก.ก. ส่งผลให้ความเร็วสูงสุดลดลงกว่าเดิมเล็กน้อย และอัตราเร่งลดลงเล็กน้อย (ความเร็วอยู่ที่ 350 กม./ชม. อัตราเร่ง 0-100 อยู่ที่ 3.0 วินาที) สำหรับ ราคาตั้งไว้ที่ $441,600 ในสหรัฐอเมริกา
แอลพี 750-4 ซูเปอร์เวโลเช่ (ค.ศ. 2015–2017)
ในปี ค.ศ. 2015 แลมโบร์กินี่เผยโฉมหน้าของเจ้ากระทิงดุเวอร์ชันใหม่ แลมโบร์กินี่ อเวนทาดอร์ แอลพี 750-4 ซูเปอร์เวโลเช่ (Lamborghini Aventador LP 750-4 Superveloce) ที่ถือว่าทรงพลังที่สุดในเวลานี้ออกมาแล้ว ด้วยราคาระดับนี้ ลูกค้ามหาเศรษฐีเท้าหนักจะได้ใช้ขุมพลัง V12 ความจุ 6.5 ลิตร พละกำลัง 750 แรงม้าซึ่งมากกว่ารุ่นสแตนดาร์ด 50 แรงม้า น้ำหนักลดลงไปกว่า 60 กก. อัตราเร่ง 0-100 กม./ชม. ทำได้ภายใน 2.9 วินาที ท็อปสปีดไหลไปได้มากกว่า 350 กม./ชม. โดยมีการผลิตแบบจำกัดที่ 500 คันเท่านั้นเอง !! สำหรับ ราคาตั้งไว้ที่ $493,069 ในสหรัฐอเมริกา
แอลพี 750-4 ซูเปอร์เวโลเช่ โรดสเตอร์ (ค.ศ. 2016-2017)
แลมโบกินี่ (Lamborghini) เปิดเผยราคาและรายละเอียดของอัญมณีชิ้นล่าสุดที่มีชื่อว่า อเวนทาดอร์ ซูเปอร์เวโลเช่ โรดสเตอร์ (Aventador Superveloce Roadster) ซึ่งเป็นรุ่นเปิดหลังคาที่แรงที่สุด ในขณะที่ แลมโบกินี่ ซูเปอร์เวโลเช่ (Lamborghini Superveloce) ได้จำหน่ายหมดเกลี้ยงไปแล้ว
Lamborghini Aventador LP 750-4 Superveloce Roadster ถือว่าเป็นรุ่นล่าสุดที่ได้มีการเปิดตัวครั้งแรกเมื่อสุดสัปดาห์นี้ที่งาน เพบเบิล บีช และแลมโบกินี่ถือโอกาสแจ้งราคาเริ่มต้นสำหรับรุ่นแรงพิเศษไว้ที่ 530,075 ดอลลาร์สหรัฐ หรือประมาณ 16.5 ล้านบาท (ในต่างประเทศ) จำกัดจำนวนการผลิตอยู่ที่ 500 คัน ซึ่งจะเริ่มผลิตและพร้อมส่งมอบได้ตั้งแต่ปีหน้าเป็นต้นไป
Lamborghini Superveloce Superveloce Roadster รุ่นที่เร็วและแรงสุดของ แลมโบกินี่ นิชคาร์เผย แลมโบกินี่ ซูเปอร์เวโลเช่ โรดสเตอร์ ในราคาจำหน่าย 40,500,000 บาท
แอลพี 740-4 S โรดสเตอร์ (ค.ศ. 2017-2021)
ในช่วงปลายปีที่ผ่านมา ค่ายกระทิงดุได้เปิดตัว Lamborghini Aventador S รุ่นหลังคาแข็ง ล่าสุดมีการขยายรุ่นย่อยมายังตัวถังเปิดประทุนในชื่อ Lamborghini Aventador S Roadster ซึ่งยังคงความโหดเอาไว้แทบมิผิดเพี้ยน เนื่องจากมีน้ำหนักตัวมากกว่ารุ่นหลังคาแข็งเพียง 50 กิโลกรัมเท่านั้น
แอลพี 770-4 SVJ (ค.ศ. 2018-2021)
เผยโฉมอย่างเป็นทางการ Lamborghini Aventador SVJ ซูเปอร์คาร์ตัวท็อปรุ่นใหม่ที่ปรากฏตัวสู่สาธารณชนครั้งแรกที่งาน Pebble Beach ในสหรัฐอเมริกา Aventador SVJ ได้รับการพัฒนาต่อยอดจากรุ่น SV ด้วยการเพิ่มพละกำลังและปรับปรุงระบบแอโรไดนามิกใหม่หมดจดตลอดทั้งคัน โดยค่ายรถตรากระทิงเปิดตัวรหัส SVJ 63 เพื่ออุทิศให้แก่ปีที่ก่อตั้งแบรนด์ขึ้นนั่นคือปี 1963
เปิดตัวอย่างเป็นทางการในประเทศไทยในวันที่ 10 มกราคม พ.ศ. 2562 ในบริษัท Renazzo Motor ในราคา 44,500,000 บาท ซึ่งเป็นรุ่นนำเข้าทั้งคัน และ ผลิตจำนวนจำกัดทั่วโลกเพียง 900 คัน
แอลพี 770-4 SVJ โรดสเตอร์ (ค.ศ. 2019-2021)
เผยโฉมอย่างเป็นทางการ ค่ายกระทิงดุได้เปิดตัวสมาชิกใหม่ในฐานะรุ่นพิเศษนาม Lamborghini Aventador SVJ Roadster โดย SVJ ย่อมาจากคำว่า Super Veloce Jota สื่อถึงสมรรถนะขั้นสุดยอด พร้อมสานต่อตำนานรุ่นหลังคาแข็ง ที่สร้างสถิติในสนาม Nürburgring เอาไว้ Lamborghini Aventador SVJ Roadster เปิดตัวไปแล้วในงาน Geneva Motor Show 2019 และ จะผลิตจำนวนจำกัดเพียง 800 คัน โดยจะเริ่มส่งมอบในฤดูร้อนของยุโรป หรือช่วงเดือนมิถุนายน – กันยายน
แอลพี 780-4 อัลติแมร์ (ค.ศ. 2021)
เผยโฉมอย่างเป็นทางการ ค่ายกระทิงดุได้เปิดตัว Lamborghini Aventador LP780-4 Ultimae รุ่นส่งท้ายซูเปอร์คาร์เรือธงบทสรุปของซูเปอร์คาร์เครื่องยนต์ V12 วางกลาง เพียง 600 คันเท่านั้น (แบ่งเป็นรุ่นคูเป้ 350 คัน และโรดสเตอร์ 250 คัน)
นับตั้งแต่การเปิดตัวครั้งแรกของ Lamborghini Aventador เมื่อปี 2011 ที่ผ่านมา ว่าที่ซูเปอร์คาร์เครื่องยนต์ V12 วางกลางระดับเรือธง ที่ครองใจแฟน ๆ ทั้งในด้านสมรรถนะ เทคโนโลยีรอบด้าน รวมถึงการผลิตแบบจำนวนจำกัดในแต่ละรุ่น จนกลายเป็นซูเปอร์คาร์ที่ขายดีที่สุดของแบรนด์เลยทีเดียว